ສະຫະລັດ ມອບໂຮງໝໍ ແລະສຸກສາລາ ໃຫ້ແກ່ ແຂວງເຊກອງ ແລະສາລະວັນ
ສະຫະລັດ ມອບໂຮງໝໍ ປະຈຳເມືອງ 3 ແຫ່ງ ແລະສຸກສາລາ ປະຈຳບ້ານ 1 ແຫ່ງ ໃຫ້ແກ່ແຂວງເຊກອງ ແລະ ສາລະວັນ.
ສະຖານທູດສະຫະລັດແລະກອງບັນຊາການກໍາລັງສະຫະລັດປະຈໍາພາກພື້ນປາຊີຟິກ ໄດ້ມອບໂຮງໝໍໃໝ່ປະຈຳເມືອງສາມແຫ່ງແລະສຸກສາລາໃໝ່ປະຈໍາບ້ານນຶ່ງແຫ່ງຢ່າງ ເປັນທາງການ ໃຫ້ແກ່ເມືອງຕຸ້ມລານ ເມືອງສະຫມ້ວຍ ໃນແຂວງສາລະວັນແລະເມືອງ ທ່າແຕງ ໃນແຂວງເຊກອງ ພິທີມອບຮັບນີ້ ໄດ້ຈັດຂຶ້ນໃນວັນທີ 27 ກຸມພາ ທີ່ເມືອງຕຸ້ມ ລານ ແລະ ເມືອງທ່າແຕງ ແລະ ໃນວັນທີ 28 ກຸມພາ ຢູ່ທີ່ເມືອງສະໝ້ວຍ ແຕ່ລະໂຄງການ ກໍ່ສ້າງໂຮງໝໍເມືອງ ແລະສຸກສາລາຫຼັງໃໝ່ ເຊິ່ງຕັ້ງຢູ່ໃນບໍລິເວນພື້ນ ທີ່ເກົ່າ ທີ່ຍັງມີການນຳໃຊ້ແລະໃຫ້ບໍລິການ ຢູ່ໃນປະຈຸບັນ ບັນດາຕືກອາຄານຫຼັງໃໝ່ ນີ້ ຈະຊ່ວຍເສີມຂະຫຍາຍ ຄວາມອາດສາມາດ ໃນການໃຫ້ບໍລິການຂອງພະແນກສາ ທາລະນະສຸກແຂວງກໍ່ຄືໃຫ້ແກ່ປະຊາຊົນຢູ່ທັງສອງແຂວງດັ່ງກ່າວ ເຊິ່ງມູນຄ່າການກໍ່ ສ້າງຂອງໂຄງນີ້ ລວມກັນແລ້ວແມ່ນຫລາຍກວ່າສອງລ້ານໂດລາສະຫະລັດ ທ່ານນາງຣີນາ ບິດເຕີ ເອກອັກຄະລັດຖະທູດສະຫະລັດ ປະຈຳ ສປປ ລາວ ໄດ້ເປັນ ກຽດ ເຂົ້າຮ່ວມໃນພິທີມອບຮັບໂຮງໝໍໃໝ່ ຢູ່ທີ່ເມືອງຕຸ້ມລານ ພ້ອມດ້ວຍ ທ່ານເຈົ້າ ແຂວງ ແຂວງສາລະວັນ ທ່ານ ສີສຸວັນ ວົງຈອມສີ ແລະຢູ່ທີ່ເມືອງທ່າແຕງ ໂດຍທ່ານ ເຈົ້າແຂວງ ແຂວງເຊກອງ ທ່ານ ຄຳເຜີຍ ບຸດດາວຽງ ໂຄງການເຫລົ່ານີ້ແມ່ນໄດ້ຖຶກສ້າງຂື້ນບໍ່ພຽງແຕ່ຊ່ວຍເຫລືອປະຊາຊົນລາວເທົ່ານັ້ນ ແຕ່ຍັງເປັນການຊ່ວຍເຫຼືອ ສປປ ລາວເພື່ອໃຫ້ບັນລຸເປົ້າໝາຍການພັດທະນາແບບ ຍືນຍົງ ທ່ານນາງຣີນາ ບິດເຕີໄດ້ກ່າວວ່າ ຂ້າພະເຈົ້າເຊື່ອວ່າໂຄງ ການຕ່າງໆເຫຼົ້າ ນີ້ ຈະສືບຕໍ່ເພີ່ມທະວີຮັດແໜ້ນ ສາຍພົວພັນລະຫວ່າງສະຫະລັດ ແລະ ສປປ ລາວ ໃຫ້ແໜ້ນແຟ້ນຂຶ້ນກວ່າເກົ່າແລະຈະເປັນການປັບປຸງຄຸນນະພາບຊີວິດຂອງປະຊາ ຊົນລາວໃນທົ່ວປະເທດອີກດ້ວຍ ໃນພິທີມອບຮັບຢູ່ທີ່ເມືອງສະໝ້ວຍ ແຂວງສາລະວັນ ກໍ່ໄດ້ມີບັນດາເຈົ້າໜ້າທີ່ອະວຸ ໂສ ຈາກທາງແຂວງ ແລະເມືອງ ຜູ້ຕາງໜ້າຂອງ ສປປ ລາວຈາກກະຊວງການຕ່າງ ປະເທດ ແລະ ກະຊວງປ້ອງກັນປະເທດ ແລະຕາງໜ້າໃຫ້ແກ່ສະຖານ ເອກອັກຄະ ລັດຖະທູດ ສະຫະລັດ ໂດຍທ່ານ ພັນໂທ ໂທມັດ ບູຈີລ້ອນ ເຈົ້າໜ້າທີ່ອາວຸໂສຝ່າຍ ປ້ອງກັນຊາດ ແລະ ທູດທະຫານ ພ້ອມດ້ວຍພະນັກງານ ຂອງສະຖານເອກອັກຄະ ລັດຖະທູດສະຫະລັດເປັນກຽດເຂົ້າຮ່ວມ ໂຄງການເລົ່ານີ້ແມ່ນສ່ວນໜຶ່ງຂອງການສືບຕໍ່ການຮ່ວມມືແລະປະຕິບັດງານຮ່ວມ ກັນລະຫວ່າງ ກອງຊາການກຳລັງສະຫະລັດ ປະຈໍາພາກພື້ນປາຊີຟິກ ກະຊວງສາ ທາລະນະສຸກ ແລະ ກະຊວງປ້ອງກັນປະເທດ ໃນການປັບປຸງ ແລະພັດທະນາ ລະ ບົບສາທາລະນະສຸກ ຢູ່ໃນ ສປປ ລາວ ໃຫ້ນັບມື້ນັບດີຂຶ້ນ ເພື່ອປະກອບສ່ວນເພື່ອ ໃຫ້ບັນລຸເປົ້າໝາຍການພັດທະນາແບບຍືນຍົງ